หุ้นสหรัฐฯปิดลบแรง
ดัชนีหุ้นดาวโจนส์&nbsp; ปิดที่ 11,896.44 จุด ลดลง 179.67 จุด ด้านแนสแดค ปิดที่ 2,631.46 จุด ลดลง 47.26 จุด ขณะที่น้ำมันยังขยับลง&nbsp;ปัจจัยความอ่อนแอทางเศรษฐกิจของสหรัฐฯและความวิตกต่อปัญหาหนี้สินอันหนักหน่วงของกรีซนี้ ส่งผลให้ตลาดหุ้นอเมริกาเมื่อวันพุธ ปิดในแดนลบอย่างแรง
16 มิ.ย. 2554

ดัชนีหุ้นดาวโจนส์  ปิดที่ 11,896.44 จุด ลดลง 179.67 จุด ด้านแนสแดค ปิดที่ 2,631.46 จุด ลดลง 47.26 จุด ขณะที่น้ำมันยังขยับลง ปัจจัยความอ่อนแอทางเศรษฐกิจของสหรัฐฯและความวิตกต่อปัญหาหนี้สินอันหนักหน่วงของกรีซนี้ ส่งผลให้ตลาดหุ้นอเมริกาเมื่อวันพุธ ปิดในแดนลบอย่างแรง
ดัชนีหุ้นดาวโจนส์ ลดลง 179.67 จุด (1.49 เปอร์เซ็นต์) ปิดที่ 11,896.44 จุด แนสแดค ลดลง 47.26 จุด (1.76 เปอร์เซ็นต์) ปิดที่ 2,631.46 จุด เอสแอนด์พี ลดลง 22.54 จุด (1.75 เปอร์เซ็นต์) ปิดที่ 1,265.33 จุด
ขณะที่ราคาน้ำมันตลาดนิวยอร์กดิ่งเหวเกือบ 5 ดอลลาร์เมื่อวันพุธ  หลังนักลงทุนตื่นตระหนกต่อสัญญาณที่บ่งชี้ถึงความอ่อนแอของเศรษฐกิจสหรัฐฯและวิกฤตหนี้สินของกรีซ
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม ลดลง 4.56 ดอลลาร์ ปิดที่ 94.81 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 3.06 ดอลลาร์ ปิดที่ 117.10 ดอลลาร์ต่อบาร์เรล